b'\n_START_ARTICLE_\nSveti Miklav\xc5\xbe in parkelj\n_START_PARAGRAPH_\nSveti Miklav\xc5\xbe in parkelj je slovenska ljudska pravljica, ki je objavljena v knigi Slovenske pravljice, katere je izbrala in uredila Jana Unuk, spremno besedo je napisal Niko Grafenauer, ilustracije pa je prispeval Rudi Sko\xc4\x8dir.\n_START_SECTION_\nObnova\n_START_PARAGRAPH_\nMiklav\xc5\xbe se je odpravil obiskat revnega de\xc4\x8dka, ki je bil bolan in tudi la\xc4\x8den. Miklav\xc5\xbe si je nalo\xc5\xbeil vre\xc4\x8do jabolk zanj in ker je zunaj zelo mo\xc4\x8dno sne\xc5\xbeilo je vzel konja in si opasal me\xc4\x8d namesto da bi vzel palico. Medtem ko sta s konjem dirjala skozi temno no\xc4\x8d, se je le ta v hipu ustavil. Ker je Miklav\xc5\xbe v roki dr\xc5\xbeal vre\xc4\x8do, ni mogel pogledat, kaj je razlog. Tako je vzel me\xc4\x8d in z njim zamahnil proti \xc4\x8drni po\xc5\xa1asti. Nekaj je zacvililo in nato je konj zdirjal dalje. De\xc4\x8dek je bil zelo vesel darila in Miklav\xc5\xbea, ki ga je tola\xc5\xbeil ob postelji. Tedaj je nenadoma nekdo za\xc4\x8del javkati:\xc2\xa0\xc2\xbbMiklav\xc5\xbe, krempelj nazaj!\xc2\xab. Bil je parkelj, ki je iskal svoj krempelj, katerega je na\xc5\xa1el dobri mo\xc5\xbe v svoji no\xc5\xbenici. Ko ga je vrnil parkeljnu, se mu je ta zahvalil in mu rekel da se sedaj lahko vrne nazaj k nemarnim, Miklav\xc5\xbe pa k dobrim, bolnim, ubogim in pridnim. Od takrat naprej torej za Miklav\xc5\xbeem hodijo parkeljni.'